Březina (distrikto Svitavy)

Municipo Březina situas en Ĉeĥio, regiono Pardubice, distrikto Svitavy, en subregiono Malá Haná, 9 km okcidente de urbo Jevíčko kaj 17 km oriente de urbo Březová nad Svitavou. Vivas ĉi tie  ().

 Historio 
Origine Březina estis verŝajne ĉeĥa vilaĝo, sed dum koloniigo ĝi estis germanigita. Unue ĝi estas menciita en la jaro 1365 sub nomo Bripper kiel parto de sinjorejo Moravská Třebová. Nomo de la vilaĝo ŝanĝiĝis, ĝi estis Brzezyna, Bryzen, Brzezina, Briesen, Priessen, Brisen, Březina.

Ĝis la jaro 1882 kaj nove de la jaro 1960 estas parto de la komunumo Březina ankaŭ vilaĝo Šnekov. La unua skriba mencio pri Šnekov estas el la jaro 1464, kiam ĝi nomiĝis Dorfflik kaj estis parto de sinjorejo Moravská Třebová. La nomo ankaŭ ŝanĝiĝis - Derflík, Schnockendorffle, Schnekendorf, Dorfel, Šnekow kaj Šnekov.

Ambaŭ vilaĝoj estas prezentitaj en blazono de la komunumo per betulaj folioj (betulo = ĉeĥe bříza, Březina) kaj per helika konko (heliko = ĉeĥe šnek, Šnekov).

 Loĝantaro 

 Partoj de municipo 
 Březina
 Šnekov

 Vidindaĵoj 
En Březina estas baroka kapelo de Sanktaj Roĥo kaj Sebastiano kun prismoforma tureto kaj bulba kupolo, kiu devenas el la jaro 1715 kaj estis rekonstruita en la jaro 1853. Pluaj interesaĵoj estas malnova ŝtona paciĝa kruco el la 17-a jarcento kaj statuo de Sankta Johano Nepomuka.

En Šnekov estas kapelo de Sankta Johano Nepomuka kaj ŝtona krucifikso.

En ambaŭ vilaĝoj estas parte konservitaj originaj bienetoj, ofte ĉarpentitaj, en ĉirkaŭaĵo kelkaj krucifiksoj kaj sakraj plastikaĵoj.

 Turismo 
Malantaŭ la vilaĝo estis konstruita natura naĝejo, somere multe uzata.

Tra ambaŭ vilaĝoj gvidas cikloturisma traceo el Křenov al valbaraĵo Letovice.

 Eksteraj ligiloj 
 Oficiala paĝaro de mikroregiono Moravská Třebová kaj Jevíčko 


Kategorio:Vilaĝoj en distrikto Svitavy
Kategorio:Municipoj en distrikto Svitavy
Kategorio:Setlejoj en Suborlica montetaro
Kategorio:Setlejoj en Svitava montetaro